JohanHeinsen/ENO huggingface dataset:
Aalborgs Stifts Adresseavis, 1824-03-08
Den franske Occupationsarmee i Spanien var den 10de f. M. saaledes fordeelt: J Madrid laae 2 Regimenter ridende Jægere og 4 Jnfanterieregimenter, i Aranda (ved Madrid) Eet. J Cadix 2 Jægerregimenter og 5 Jnf. Regim. J Burgos et Regim. ridende Jægere, og i Vittoria Et; i Santona 1 Jnfant. Regim., og ligesaa i St. Sebastian, Tolosa, Pampelona, Vittoria. J Barcellona staaer 1 Regim. Jægere tilhest, 1 Husarregiment, og 4 Jnfant. Regim., i Figueras 1 Jnf. Regim. Garnisonstropperne vare: i Madrid 1 Regim. Schweitzergarde, og i Hvert af Stæderne Carthagena, Badajoz og Corunna 1 Jnfant. Regiment. Af den franske Schweitzer bataillon bleve nylig 5 Soldater stillede for en Krigsret, at hvilke Een blev dømt til Døden og strax skudt. - Kongen har ved et Decret tilstaaet Enkerne efter de royalistiske Soldater, der ere faldne i Feldten eller døde af deres Saar, deres fulde Sold, ligesom ogsaa de Omkomne skulle i Døde listerne omtales med Berømmelse.
Aalborgs Stifts Adresseavis, 1824-03-08
Tyrkiet. De langvarige Divanforsamlinger om, hvad Forholdsregler Man skal tage mod Grækerne, ere nu endte. Det er vel deri bleven besluttet, at handle høimodigt imod dem og tilstaae dem en Amnestie, og, hvis de antage den, endnu flere Fordele, nemlig at der paa Morea, i Ætolien og Akarnanien og paa Øerne skal af Porten udnævnes et Raad af de Anseete blandt Grækerne, der skal være berettiget til at forelægge den tyrkiske Statholder sin Mening i alle vigtige, Grækenland angaaende Sager, uden at dog Statholderen skal være bunden derved. Disse (intetsigende) Concessioner ere dog først efter mange Debatter gaaet igjennem i Divanet og der staaer endnu tilbage, at faae Sultanens Samtykke, der ikke vil høre tale om Andet, end ubetinget Underkastelse af Rebellerne. Ville Grækerne ikke underkaste sig, da skulle Krigsrustningerne, for at tilbage erobre Ætolien og Morea, ifølge en anden Divansbeslutning, drives med Kraft. (Og det hedder og fra Constantinopel, at Man arbeider meget ivrig i Arsenalet.) Om Afsendelsen af et Janitscharcorps fra Hovedstaden tales ikke mere. Det hedder, at Grækerne ved Kassandra under Diamantis Anførsel have havt nogle Fordele, nedsablet 800 Tyrker og gjort stort Bytte. Jussuf Pascha skal staae i Underhandlinger med Fyrst Maurocordatos og Overgivelse af Forterne ved Lepanto, hvortil Man dog ikke indseer Aarsagen, da disse Forter ere godt provianterede og stærkt besatte. Angaaende Fæstningen Patra er Man endnu ikke i det Rene. Gen. Kolocothron havde blokeret den med et stærkt Troppecorps, men det synes, at der ikke hersker nogen god Forstaaelse mellem ham og Maurocordatos. Thi nogle Dage, førend denne Sidste ankom med den hydriotiske Eskadre i de joniske Farvande, som dog Kolocothron maatte have Kundskab om, brød denne op og drog til Argos med en Deel af Blokadetropperne, og efterlod kun nogle tusinde Mand for Patra, saa at Blokaden var meget svag. Det hedder, at Kolocothron igjen er uenig med den græske Regjering, og handler paa sin egen Haand. Dog maa det snart vise sig, imidlertid synes Patra for denne Vinter at være tabt for Grækerne. Den corinthiske Fæstning have Grækerne i denne Tid sat i godt Forsvarsstand og omgivet den med adskillige nye Redouter og Forskandsninger, for der at danne sig en Hovedvaaben plads.
Aalborgs Stifts Adresseavis, 1824-03-08
Porten har ianledning af Minziakys Ankomst til Hovedstaden som Tegn paa dens Velvillie frigivet den til Magne sig forviste russiske Banqveur Danesi, der af Mange allerede ansaaes for død, og nogle Andre. Derimod har Kjøbmandskabet og Øvrigheden af Staden Odessa indsendt til den russiske Regjering en Besværing over Tyrkernes gientagne Undertrykkelser af deres Handel i de russiske Havne ved det sorte Hav. Det er denne Stads tiltagende Handel, der vækker Tyrkernes Skinsyge og som de øiensynlig have ifinde at tilintetgjøre. Dette er, som Man forsikkrer, bleven meget ilde optaget af den russiske Regjering og den har givet dens Consul Minziaky befaling, at gjøre det til en Betingelse sine qua non for ethvert Forliig med Porten, at den skal ophæve de Krænkelser, hvorover Keiserens Undersaatter i Odessa og andre Søepladser, beklage sig.
Aalborgs Stifts Adresseavis, 1824-03-08
Misforstaaelsen med Persien vedvarer. Det er Paschaen af Bagdad, der er Skyld deri, idet han satte de persiske Tropper en peremtorisk Frist, hvori de skulde rømme alle de tyrkiske Provindser, de endnu havde inde, og det førend Fredstractaten mellem begge Magter endnu var ratificeret. Da Perserne ikke vilde følge denne Opfordring. har Paschaen angrebet dem og slaget dem tilbage. Saasnart Hoffet i Teheran fik dette at vide, har det fordret den sværeste Erstatning af Porten. Divanets Svar er ikke bekjendt, men det hedder, at Schachen har fordret Paschaen af Bagdad udleveret, førend han vilde ratificere Tractaten af Erzerum. - Reis Effendi er saa syg, at Sultanen har befalet sin Livlæge ved hans Ungade (det vil i Tyrkiet sige: ved Tab af hans Hoved) at redde ham fra Døden (!) Livlægen skal være bleven lidt forskrækket over denne befaling.
Aalborgs Stifts Adresseavis, 1824-03-08
Blandinger. Hr. v. Pradt i Frankerig har atter beriget Verden, (sig selv ikke at forglemme 1) med et nyt Skrift om Europa og Amerika, hvori han blandt andet siger om Storherren i Anledning af den sidste Ministerforandring: "gjør han ingen gode Ministre, da gjør han lige saa lidt gode Penge; thi allerede 3 Gange har han nu seet sig nødsaget til at slaae falsk Mynt. Slig en Ende tager hine fordærvede Riger, hvis eneste Vælde endnu bestaaer i nogle Hattilheriffs i østerlandsk Stiil, i at strangulere sine egne Embedsmænd og i sine Undersaatters Nedsabling.
Aalborgs Stifts Adresseavis, 1824-03-08
Fra Gotha skrives under 1ste Februar. Den her udkommende Allgemeine Anzeiger fra 31te forrige Maaned, indeholder følgende Stykke: "Efter visse Kjendemærker, der ere grundede paa mangeaarige Naturbetragtninger. har den sydlige Halvkugle af vor Jord for nærværende Tid en usædvanlig varm Sommer, men er tillige velsignet med sit Slags Producter. Den nordlige Halvkugle vil derimod erholde en meget mild Vinter, et vaadt og koldt Foraar, og en ikke meget bedre Sommer, saaledes at der i Aaret 1824 paa denne Halvkugle vil blive en overordentlig Mis vært, der især vil føles i de nordlige Lande. Dette kan med mere end Sandsynlighed forsikkres af en Jæger." Det kommer nu an paa, om Jægerens Praxis ere grundigere end Professor Ditthmars Theorie. - Det er vanskeligt at sige forud, da Alt kommer an paa, hvilke Vinde, der blive herskende Foraaret og Sommeren over. Det er et Tidens Tegn, at unge Mennesker, meest Disciple i Skolerne i Jtalien, Frankerig og Tydskland, i denne Tid anklages som Røvere, Tyve, Opsætsige mod Lærere og Forældre m.m. J det Neapolitanske og anden steds i Jtalien ere ikke saa unge Sønner af Fædre af den høiere Klasse løbne bort, for ikke ved Læreres og Forældres Opsigt at hindres fra deres Lyst til Dagdriveri og Skarnsstykker. - J den Bayerske Hovedstad har Kongen til meere Borgersikkerhed forøget Borgerkorpset med 600 Mand. Sørgeligt var det, om Man ville tillægge Oplysningen og Culturen Skylden for denne for vor Slægt saa vanærende Plet, istedetfor at søge dens Ophav i forkeerte Frihedsbegreber, for høie Meninger og eget Værd og maaskee allermeest: den Overdaadighed, der overalt er Mode, der ikke allene kræver: at Drengen skal klædes over sin Formue, men endog deeltage i Smausser, Spilleselskaber og Natte sviir m. m. Til Brügge er hjembragt Mumien af en ægyptisk Prindsesse, tagen ud fra Pyramiderne, hvor den har været indsat for 3700 Aar siden. J Kisten laae tillige en indbalsammeret Kat, til et Tegn paa hendes høie Stand.
Aalborgs Stifts Adresseavis, 1824-03-08
Fædrelandet.
Aalborgs Stifts Adresseavis, 1824-03-08
Kjøbenhavn. Med det første udkommer det omtalte Skrift af vor fortjente Læge, Hr. Professor Wendt, om Koppesygdommen, der har viist sig her i Staden. Ved denne Leilighed har Vaccinationens ypperlige Opfindelse stadfæstet sit Værd, da de Exempler, man i en lang Række af Aar fra forskjellige Lande har paa Mennesker, der ere døde af Kopperne, uagtet de vare vaccinerede, ere yderst faa. Den første, der lod sig inoculere her i Danmark var Grevinde Bernstorff, der i Aaret 1754 foregik sine Landsmænd med sit Exempel. Vaccinationens Opfindelse er, som bekjendt, endnu ikke meget over 30 Aar gammel.
Aalborgs Stifts Adresseavis, 1824-03-08
Den engelske Journal the Courier har følgende, for os Danske især interessante, Artikel: "Storm og Uveir har i Mands Minde aldrig foraarsaget saa mange Ulykker som i Vinteren 1821 til 22 ved forskjellige Kyster af Europa Man beregner, at der i det Hele er gaaet omtrent 2000 Skibe til Grunde, og omkommet 20,000 Mennesker. Alene paa de danske Kyster ere strandede 250 Skibe og 2,500 Mennesker." Disse skrækkelige Storme have dog med endnu mere Heftighed raset i Vinteren 1822 til 23.
Aalborgs Stifts Adresseavis, 1824-03-08
Befordringer og Afgang. Under Rentekammeret: Den 13de Januar er hidtilværende Amtsforvalter for Holbeks Amtstue District, Justitsraad O. Hougaard, udnævnt til første Administrator, og hidtilværende Generalinspecteur ved det kjøbenhavnske Tallotto, A. B. Staal, til 2den Administrator, ved den Kongelige Lotto; Administration i Kjøbenhavn; hidtilværende Assistent i det kjøbenhavnske Tallottoes Correspondence-Contoir, Krigsassessor P. C. W. Hansen, udnævnt til Chef for bemeldte Contoir. Den 31te Januar, Secondlieutenant i Søe-Etaten C. R. F. Dirckink-Holmfeld, og den 6te Februar Forst= og Jagtjunker, samt Secondlieutenant a la suite ved Livgarden til Fods, C.A. O. Oxholm, udnævnt til Kammerjunkere.
Aalborgs Stifts Adresseavis, 1824-03-08
Under Admiralitætet: Den 17de Februar er Copiist i SøeEtatens Bogholder, Archiv= og Depesche-Contoir, Examinatus juris C. V. Velschau, beskikket til Fuldmægtig i samme Contoir i afdøde Secretair Ravns Sted, og Volontair P. Lassen til Copiist i bemeldte Contoir.
Aalborgs Stifts Adresseavis, 1824-03-08
Under de Deputerede for Finantserne: Den 21de Februar er Fuldmægtig A. Dorph udnævnt til Underbogholder, og Copiist F. G. Lindorff til Fuldmægtig, begge i AssignationsExpeditions- og Bogholder-Contoiret.
Aalborgs Stifts Adresseavis, 1824-03-08
Viborg. J Landsoverretten ere afsagte følgende Domme: (Den 2den Februar 1824.)J Sagen: Johanne Marie Mikkelsdatter af Vreilef, mod Skifteforvalteren i afdøde Aftægtsmand Simon Andersens Boe af Gaarestrup, betræffende hendes under Skiftet nedlagte Paastand, at Stervboegaarden, der kort for Dødsfaldet er bortskjødet til Sønnen Christian Simonsen, medtages under Skiftet, til Deling mellem Boets Arvinger, blandt hvilke hun som Sønnedatter befinder sig, paa Grund af at Skjedet ei er tinglæst første Tingdag efter dets Udstædelse, og at 400 Rbdl., som ere fordrede forlods af Boet af tvende Døttre, som tilgodehavende Løn, ogsaa medtages til Deeling mellem Boets Arvinger. - Dom: Skifteforvalteren bør paa nye foretage Skiftet efter Simon Andersen, og derunder lade de i denne Sag omhandlede 400 Rbdlr. Sedler komme til Deeling mellem Simon Andersens Arvinger efter Loven. Jøvrigt bør den paaankede Skifte decision ved Magt at stande. Processens Omkostninger ophæves.
Aalborgs Stifts Adresseavis, 1824-03-08
J Sagen: Toldbetjent Droscher i Randers, mod Kirsten Poulsdatter med Værge, og Cancellieraad Neckelmaan, betræffende Kirsten Poulsdatters formeentlig urigtige Foregivende af, at Droscher skulde være Barnefader til et af hende den 16de April 1823 født uægte Barn, i hvilken Anledning Droscher, sagsøger Kirsten Poulsdatter til Frifindelse eller til at paahøre Benægtelseseed. - Dom: Kirsten Poulsdatter bør for Citantens Tiltale i denne Sag frie at være, og bør han være berettiget til inden sit Værneting, efter lovlig Omgang, med sin corporlige Eed at bekræfte, at han ei med Kjersten Poulsdatter har havt legemlig Omgang til saadan Tid, at det, af hende den 16de April 1823 fødte Barn, deraf kan være en følge; saa bør og den Appellanten ved bemeldte Dom ifundne Mulkt til Justitskassen bortfalde. Med Hensyn til den paaankede Byetingsdom af 21de Juli 1823, afvises Sagen. Omkostningerne ved Landsoverretten ophæves.
Aalborgs Stifts Adresseavis, 1824-03-08
J Sagen: Kjøbmand Mathias Hoffmann i Aalborg, mod Oldermanden med Bisiddere, for det saakaldte Vognmandslaug for Gadekjørselen, betræffende Hoffmanns Forhold med at paatage sig Transport af Aalborg Amts Magasinkorn til Udskibningsstedet, til hvilken Transport Jndstævnte har formeent ham uberettiget. - Dom: Kjøbmand Hoffmann bør for de Jndstævntes Tiltale i denne Sag fri at være. De af Jndstævnte om Hoffmann brugte, paaankede fornærmende Udladelser, mortiftceres, og bør Jndstævnte for deres Forhold bøde 5 Rbdl. Sølv til Aalborg Byes Fattigkasse og betale ligesaa meget til Justitskassen. Processens Omkostninger ophæves ved begge Retter. Ved Politieretten var Hoffmann dømt til at betale 4 Rbdlr. Sølv i Mulkt, i Erstatning 100 Rbd. Sedler, samt i Omkostninger 6 Rbd. Sedler.
Aalborgs Stifts Adresseavis, 1824-03-08
J Sagen: Kammerraad Monrad, som constitueret Overformynder for Eldboe m. fl. Herreder, mod Exam. juris Th. Buhl paa Sønderbyegaard, betræffende 1066 Rbd. 64 s. Sølv, Overformynderiet har tilgode efter Jesper Hoffgaards Obligation af 28de Juli 1813, med 3die Prioritet i Sønderbyegaard, der nu besiddes af Buhl. - Dom, Overformynderiet bør være berettiget til at erholde de 1066 Rbdlr. 64 s. Sølv med resterende Renter, indtil Betaling skeer, samt Ret til ved Realisation af Pantet at vorde betalt, tilligemed Omkostninger skadesløs. J Mangel af at Pantet ei kan tilstrække til fyldestgjørelse, forbeholdes Citantens Ret for det Manglende til Hoffgaard. J Omkostninger ved Landsoverretten betaler Buhl til Citanten 20 Rbdlr. Sølv.
Aalborgs Stifts Adresseavis, 1824-03-08
Skibe, ind- og udclarerede ved Aalborg Toldkammer. Den 4de Marts. Udclareret, Skipper A. K. Flørnes til Randers med Uld og Huder.
Aalborgs Stifts Adresseavis, 1824-03-08
Den 5te. Udclareret, Skipper L. C. L. Sand til Kjøbenhavn med saltede Sild. S. Nielsen til Drammen med Korn og Fedevare. J. Christensen til Frederikshavn, ballastet.
Aalborgs Stifts Adresseavis, 1824-03-08
Bekjendtgjørelser. At det har behaget Forsynet at bortkalde fra dette Liv min evig uforglemmelige Mand, Sergeant J. L. Blæsberg, i hans Alders 36 Aar og 2 Maaneder, ved en rolig Død, efter 15 Ugers Lidelser, af Brystsvaghed, efter 4 Aars kjærligt Ægteskab, Natten imellem den 4de og 5te; hvilket smertelige Tab for mig og efterladte Søn og Datter, jeg ikke undlader herved sørgeligst at bekjendtgjøre for Familie og Venner. Aalborg den 7de Marts 1824. Marthe Lassen, sal. Blæsberg.
Aalborgs Stifts Adresseavis, 1824-03-08
Fredagen den 12te Dennes om Aftenen Kl. 6 er Generalforsamling i det dramatiske Selskab. Aalborg den 12te Marti 1824. Directionen.
Aalborgs Stifts Adresseavis, 1824-03-08
Overværelserne i Hr. Jes Andreas Jessens eiende Gaard paa Frisenborg er at faae til Leie førstkommende Fløttetid, samme kan tiltrædes strax, man behager at henvende sig paa Vestergade No. 48 hos Skipper P. Th. Berg. Andagtstimer til sand Christendoms og huuslig Opbyggelses Befordring. Femte Bind Paa Dansk udgivne af Jørgen Thisted, Capellan pro pertona ved Trinitatis Menighed i Kjøbenhavn. De indeholde: Fromhed og Ungdom. - Ungersvenden. - Ungmøen. - Lær at kjende Dig selv. - Hemmelige Synder. - Gavnlig Virksomhed. - Jndvortes Godhed, udvortes Ynde. - Selskabelige Glæders Farer. - Quindelig Dannelse. - Ædel og uædel Spøg. - Livets Aldere. - Læsesyge. - Quindelig Behagelyst. - Vellysts Farer. - Mandlig Behagelyst. - Nødløgn. - Guds Førelser. - At voxe i Erkjendelse. - Ær Dine Forældre. - Lastens Besmykkelse. - Erindring om de første Løfter. - Det selskabelige Liv. - Kjerlighed som Lidenskab. - Om Udvortes Velanstændighed. - Evangeliet en Guds Kraft (første Deel). - Evangeliet &c. (anden Deel). - Jesu Fødsel (første Julebetragtning). - Jesu Fødselsfest, den gudd. Kjerligheds Fest(A. J.) - Ved Indgangen i det nye Aar (første Nytaars betragtning. - En Christens Fremblik i det nye Aar (A.N.) - Taknemlighed mod Lærere. - Stræben efter udvortes Skjønhed. - Forsigtighed i Valget af Venner. - Een Synd en Andens Moder. - Blufærdighed første Betragtning.) - Blufærdighed (anden Betragtning). - Valg af Stand og Kald. - Alt med Jesus. - For den Rene er Alting reent. - Samvittighedens Magt. - Venners Grav. - Den Albarmhiertige. - Fromhed i unge Hjerter. - De Nygifte. - Confirmationsdagen. - En Christen - en Udlænding paa Jorden. - Der maa være Fred blandt de Christne. - Ældre Sødskendes Pligter mod Yngre. - Forsigtighed uden Mistro. - Ufred - de Christnes Skjændsel. - Een Hyrde og een Hjord.
Aalborgs Stifts Adresseavis, 1824-03-08
Fremdeles modtages Subskription paa Værket hos Vogelius, Boghandler og Bogbinder.
Aalborgs Stifts Adresseavis, 1824-03-08
Hos Undertegnede ved Vrangels Broe kan bekommes Citroner, Confect-Figner og dito Rosiner. Aalborg den 6te Marts 1824. P. Weile, Viinhandler.
Aalborgs Stifts Adresseavis, 1824-03-08
Nylig hjemkomne friske Appelsiner og Citroner, Chocolade, stødt Melis, god St. Croix Rum, flere Sorter heglet Hør og heglede Hørblaar, god Kommen= og Kryder=Aqvavit og ordinær Brændeviin, Alt til billige Priser. Godt Øl paa Flasker, til 5 s. Flasken, tyndt Øl til 1, 2 og 3 sk. pr. Pot, faaes daglig i anker- og potviis hos Marie sal. Jens Winthers, paa Klosterjordet.
Aalborgs Stifts Adresseavis, 1824-03-08
Fiin heglet Hør i større og mindre Partier samt fiine heglede Hørblaar saaes for billige Priser hos Th. v. Spreckelsen. Aalborg den 20de Februar 1824. Denne fortræffelige Sædeart paa Spergelfrøe. skarpe Jorder, og paa de bedre Jorder ypperlig anvendelig til Qvæg-Staldfodring, faaes til kjøbs paa Sophiendahl ved Willestrup, ligesom og nogle Tønder deraf er oplagt til Salg hos Hr. Kjøbmand J. Borup i Aalborg.
Aalborgs Stifts Adresseavis, 1824-03-08
Auctioner. Formedelst indtrufne Forhindringer bliver den, til Onsdagen den 10de i denne Maaned, berammede Auction paa Torstedlund Hovedgaard, over endeel Kreature, m. v., udsat indtil videre; hvilket herved bekjendtgjöres. Nørlund, den 5te Marti 1824. Bang.
Aalborgs Stifts Adresseavis, 1824-03-08
Tirsdagen den 16de Dennes om Formiddagen Kl. 10 Slet, bliver i afgangne Procurator Jens Brix's Stervboegaard No. 464 paa Hjørnet af Østeraae og Brødregyden, afholdt 4de Auction over bemeldte Gaard, som herved til Liebhaveres Efterretning bekjendtgjøres. Aalborg den 6te Marts 1824. Schmidt.
Aalborgs Stifts Adresseavis, 1824-03-08
Tirsdagen den 23de Marts, samt Tirsdagen den 6te April og Onsdagen den 21de April d. A., opbydes ved offentlige Auctioner 1ste, 2den og 3die Gang til Salg: Sudskift Vandmølle i Aalborg Amt, Voxlev, Sogn, ved Nibe, med Bygninger og Maleværk, samt underligende Jordeiendomme, matriculeret til Mølleskyld 8 Tdr. 4 Skpr. og Jordskyld 4 Tdr. 7 Skpr. 3 Fdkr. 2 Alb. Hartkorn; den har en Meelaværn og Sigteværk som drives ved underfalds Vand og Stene, samt et derunder hørende Stampeværk til uldne Tøier, beliggende i kort Afstand derfra og et jordløs Huus i Klastrup.
Aalborgs Stifts Adresseavis, 1824-03-08
Alt ifølge passeret Forlig og Udlæg samt Vedkommendes Reqvisition. De 2de første Auctioner holdes paa Herredsting, stedet i Nibe, men den sidste Auction i Gudskift Mølle. hver Dag ved 11 Slet Formiddag. Conditionerne ere til Eftersyn hos undertegnede Auctionsforvalter. Nibe den 9de Februar 1824. Bassesen.
Aalborgs Stifts Adresseavis, 1824-03-08
De Selveiergaardmand Jens Christensens Opbudsboe tilhørende faste Eiendomme, beliggende i Vange, TorslerSogn, nemlig: 1) Gaarden Søndergaard, der efter den passerede Udskiftning staaer for Hartkorn Ager og Eng 6 Tdr. 3 Skpr. 3 Fdkr. og Skovskyld 3 Skpr. 1 Fdkr. 2) Gaarden Østergaard, der efter forbemeldte Udskiftning staaer for Hartkorn Ager og Eng 5 Tdr. 2 Fdkr. 1 Alb. og Skovskyld 2 Skpr. 2 Fdkr. 1 Alb. 3) Forbemeldte 2de Gaardes Kirke-, Korn- og Qvægtiende. stilles til 3de Auctioner: 1ste Gang den 10de Marts, 2den Gang den 16de Marts, 3die Gang den 22de Marts næstkommende, hver Dags Formiddag Kl. 10. De 2de første Auctioner afholdes paa mit Contoir heri Byen og 3die Auction i Gaarden Søndergaard. Paa disse Gaarde Eiendomme ere de fornødne Bygninger. J Jorderne er nedlagt tilstrækkelig Vinterrugsæd, og til hver af Eiendommen, haves overflødig Jldingsbrand og en ypperlig Engsbjergning ligesom Gaardene i det Hele ere af Landets bedste Jordeier domme, Pengevilkaarene vil blive favorable for Kjøberne, og hvorom forinden kan erholdes Underretning hos Panthavere, Frue Amtsprovstinde Deichmann i Torslev Præstegaard. Sæbye den 25de Februar 1824. Boeck.
Aalborgs Stifts Adresseavis, 1824-03-10
Fraadserphilosophi. Naturen ret, Naturen krum, et taaler noget ledigt Rum. Thi putter jeg suus i min Vom, at den ei bliver tom. Den ædelmodige Læge. Sieur Doktor Hjelpeløs sig ædelmodig viser. Han taler ei Penge. Jeg ham priser. Det troer jeg nok. Ham det er givet: Betale maa hver Syg med Livet.
Aalborgs Stifts Adresseavis, 1824-03-10
Gravskrivten. For Bibax døde hvidsked han i Øre: Du skal en simpel Gravskrivt gjøre. Jeg derfor den i Steen har stukket. "Her Bibax fik uddrukket. Om Folk, der boe under Jorden.
Aalborgs Stifts Adresseavis, 1824-03-10
Den Arabiske Stamme Gahrian, der opholder sig i det Tripolitanske, boer under Jorden eller rettere i Bjerghuler.
Aalborgs Stifts Adresseavis, 1824-03-10
Naar man gjennem vanskelige og snævre Stæder er kommet op paa Bjergaasen, seer man et fladt og meget veldyrket Jordsmon, hvorpaa findes Agre med Korn og Safran, Oliven, Æble- og Mandel-Træer blandt hinanden, en sand Modsætning af Ørken. Men man seer ikke en men neskelig Skabning. Alle Boliger ere under Jorden. Et Hul, 15 Alen i Fiirkant og 12-15 Alen dybt, er gravet indi Klipperne. Ved Siderne i denne Hule ere Værelser, gjorte ind i Klipperne med Hensyn til Størrelsen af den Familie, der har opslaaet sin Bopæl. - Den eneste Maade man kan komme til denne Hule paa er af en steil og smal Fodsti, der begynder omtrent 50 Alen fra Hulen. Den er belagt foroven med store Stene og for Enden er der en meget stor Dør. Gjennem den drives Qvæget, der om Natten opholder sig i det ommældte fiirkantede Rum. -
Aalborgs Stifts Adresseavis, 1824-03-10
Den nu regjerende Pasca i Tripolis begyndte Krig med disse Bjergboere. Med megen Tapperhed forsvarede de Bjergpasserne og dræbte Mange af den Tripolitanske Armee, men tilsidst bleve de jagede ind i deres underjordiske Boliger. Men Pascaens Folk tog Halmbundter, tændte Jld i dem, og kastede dem ind i Hulerne, saa at Røgen dræbte Beboerne, Mænd, Qvinder og Børn, og vendte i Triumf tilbage med tolv Camelladninger af Hoveder. Desuagtet ansees Pascaen, som Tyrk betragtet, som en meget blid og godmodig Mand og meget mindre blodtørstig end hans Jævnlige i Tunis og Algier, og endskjøndt han i sine yngre Aar gjorde Opstand mod sin Fader, og dræbte sine Brødre for sin Moders Øine, er han uimodsigelig den liberaleste Regent, som har regjeret i Tripolis. Tankesprog af Purgantius. Hegle. Baade Hør og Folk hegles. Det er egentlig Fruentimmerforretning. Jnteresse. Bruges sommetider for Jnteresse. Og Folk i Almindelighed ere mere interesserede end interessante. Skrædderløn. Er sædvanlig større for det, der ikke syes end for det, der syes. Medgivt. Faaer en Mand med sin Kone, og betyder at han faaer imellem Gift med Konen. Nødvendig Forretning. Prokuratorer have deres nødvendige Forretninger, som de gjøre for selve Retten. Ørefigen. Ere Figen, der altid kan faaes friske. Piller. Skulle befordre Fordøielsen, men ere ikke altid gode at fordøie. De forgyldte skulle virke bedst. Synde. Der findes saa slettænkende Mennesker, at de gjerne vilde synde, naar de blot kunde. Taarer. Kummerstaarer og Glædestaaer. Af de sidste blive Øinene ikke røde.
Aalborgs Stifts Adresseavis, 1824-03-10
Fædrelandet.
Aalborgs Stifts Adresseavis, 1824-03-10
Kjøbenhavn. Det har allernaadigst behaget Hs. Majestæt under 20de f. M. at tillade Kammerherre Oberst og Generalqvarteermesterlieutenant John Frederik Blix v. Oppen, Ridder af Dannebrogen og Dannebrogsmand, at anlægge og bære den ham af Hs. Majestæt Keiseren af Rusland tildeelte Decoration som Ridder af St. Annæ-Ordenens anden Classe.